Document ID: 31978R0787

KOMISSION ASETUS (ETY) N:o 787/78 annettu 19 päivänä huhtikuuta 1978 eläinten ruokintaan tarkoitetun rasvattoman maitojauheen erityismyynneistä annettujen asetusten (ETY) N:o 368/77, N:o 443/77 ja N:o 1844/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2560/77(2), ja erityisesti sen 7 artiklan 5 kohdan ja sen 10 artiklan 3 kohdan,
sekä katsoo, että
sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annetun komission asetuksen (ETY) N:o 368/77(3), sellaisena kuin se on viimeksi muutettuna asetuksella (ETY) N:o 214/78(4), 4 artiklan 2 kohdassa säädetään, että tarjousten esittämisen määräaika päättyy jokaisen kuun toisena tiistaina; vastaava säännös on muiden eläinten kuin nuorten vasikoiden rehuksi tarkoitetun rasvattoman maitojauheen erityistuen myöntämisestä tarjouskilpailun perusteella 10 päivänä elokuuta 1977 annetun komission asetuksen (ETY) N:o 1844/77(5) 3 artiklan 1 kohdassa; kokemus on osoittanut, että on syytä aikaistaa päivällä tarjousten esittämiselle annettua määräaikaa, jotta voitaisiin vahvistaa asetuksen (ETY) N:o 368/77 11 artiklassa tarkoitettu vähimmäishinta mahdollisimman nopeasti; tämän vuoksi tämän uuden säädetyn päivämäärän kanssa on yhdenmukaistettava sikojen ja siipikarjan rehuksi tarkoitetun rasvattoman maitojauheen myynnistä määritettyyn hintaan ja asetusten (ETY) N:o 1687/76 ja N:o 368/77 muuttamisesta 2 päivänä maaliskuuta 1977 annetun komission asetuksen (ETY) N:o 443/77(6), sellaisena kuin se on viimeksi muutettuna asetuksella (ETY) N:o 2378/77(7), 2 artiklan 1 kohdassa tarkoitettu myyntiajan alkaminen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan sana "tiistai" seuraavissa:
- asetuksen (ETY) N:o 368/77 4 artiklan 2 kohdassa kahteen kertaan,
- asetuksen (ETY) N:o 443/77 2 artiklan 1 kohdassa kahteen kertaan,
- asetuksen (ETY) N:o 1844/77 3 artiklan 1 kohdassa kahteen kertaan,
sanalla "maanantai".
2 artikla
Tämä asetus tulee voimaan 24 päivänä huhtikuuta 1978.
Asetuksen 1 artiklaa sovelletaan:
- asetuksen (ETY) N:o 368/77 osalta 15. erityisestä tarjouskilpailusta, jonka tarjousten esittämiselle annettu määräaika päättyy 8 päivänä toukokuuta 1978,
- asetuksen (ETY) N:o 443/77 osalta 22 päivänä toukokuuta 1978 alkavasta myyntiajasta,
- asetuksen (ETY) N:o 1844/77 osalta 9. erityisestä tarjouskilpailusta, jonka tarjousten esittämiselle annettu määräaika päättyy 8 päivänä toukokuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä huhtikuuta 1978.

Labels: 3
17
6